
Področje: Študijske zadeve in kakovost
Gradivo za:
· Komisijo za študijske zadeve Senata UP PEF in 
· Komisijo za kakovost UP PEF

Vsaka predlagana sprememba študijskega programa mora biti ustrezno obrazložena, utemeljena, celovito in strokovno argumentirana. Izkazovati mora prispevek h kakovosti, aktualizaciji in razvoju študijskega programa. Pri tem mora:
a) izhajati iz ugotovitev poročil programske samoevalvacije oz. akcijskega načrta;
b) temeljiti na  preverljivih argumentih;
c) temeljiti na sodobnih znanstvenih in/ali, strokovnih spoznanjih;
d) vpliv sprememb na:
· finančno vzdržnost študijskega programa;
· kadrovske pogoje in kadrovski načrt;
· organizacijo in izvedbo študijskega programa;
e) opredeliti način informiranja relevantnih deležnikov o spremembah;
f) opredeliti načine spremljanja učinkov predlaganih sprememb študijskega programa (npr. fokusne skupine s študenti, izvajalci, mentorji študentom na praksi in drugimi deležniki ...)
 
	OSNOVNI PODATKI  ŠTUDIJSKEGA PROGRAMA 
	 Navedite ime in stopnjo študijskega programa


	 Ime programa in stopnja
	


 
	PREDLOG SPREMEMB  ŠTUDIJSKEGA PROGRAMA 
	 

	 Predlagatelj sprememb: 
	Navedite predlagatelja sprememb (npr. nosilec predmeta, koordinator programa, predstojnik oddelka ipd.)

	Datum in način podaje predloga sprememb:
	Navedite datum predlagane spremembe poslane predstojniku oddelka

	Razlog za spremembe:
	Navedite razlog za predlagano spremembo – na podlagi ugotovitev programskih samoevalvacij, razvoja stroke, predlog skupine strokovnjakov NAKVIS. 



	VSEBINA GRADIVA 
	 

	Navedite prilogo (npr. učni načrt novega predmeta; učni načrt obstoječega predmeta z označenimi vidnimi spremembami; predmetnik z vidnimi spremembami oz. drugo prilogo).


 



	OBRAZLOŽIEV IN UTEMELJITEV PREDLAGANIH SPREMEMB 
	 

	Navedite predlagano/e spremembo/e (npr. posodobitev programa ali prenova programa, uvedba novega predmeta (ime predmeta); ukinitev predmeta (ime predmeta); spremembe učnega načrta, ki se nanašajo na spremembo nosilstva; število, vrsto in prerazporeditev kontaktnih ur; število kreditnih točk predmeta, vsebine, cilje in kompetence, spremembe predvidenih študijskih rezultatov; literaturo; načine ocenjevanja, metode učenja in poučevanja, reference nosilca). 

Obvezna literatura mora biti dostopna v UP UK ali prosto dostopna v bazah podatkov.


	Obrazložitev sprememb

	Na kratko opišite predlagane spremembe; npr. navedite, kateri predmeti se ukinejo, kateri dodajajo, kako se spreminja število ur (KT) in kako to vpliva na predmetnik, kako se prerazporedi število KT; kaj (katere točke) se spreminja v učnem načrtu (npr. tč. Vsebina; tč. Temeljna literatura in viri…).



 
	UTEMELJITEV PREDLAGANIH SPREMEMB 

	Utemeljitev 
	Skladno z Navodili za spreminjanje študijskih programov na UP PEF (8. člen) mora biti vsaka posamezna sprememba  natančno utemeljena. Navedite zakaj se: 
· posodablja oz. prenavlja študijski program, kako spremembe oziroma uvajanje novih in ukinjanjanje obstoječih predmetov vplivajo na kompetence in cilje programa; 
· določen predmet uvaja oziroma ukinja; 
· spreminjajo/posodabljajo vsebine učnega načrta; 
· spreminja število kontaktnih ur;
· prerazporejajo kontaktne ure;
· spreminja  nosilstvo predmeta;
· ipd.

Jasno je treba opredeliti potrebo po spremembi (ki mora sloneti na programski samoevalvaciji, premikih/dosežkih v znanosti, stroki ipd.).

Utemelitev mora temeljiti na preverljivih arumentih ter na sodobnih znanstvenih in/ali strokovnih spoznanjih. 

Glede na vsebino spremembe mora utemeljitev vsebovati analizo dosedanjega izvajanja študijskega programa (notranja kakovost): izhajati mora iz programske samoevalvacije oz. pridobljenih mnenj študentov in drugih deležnikov (npr. "Ankete kažejo, da študenti pri predmetu X pogrešajo praktična znanja").
a) Sprememba oz. posodobitev učnih načrtov: vsebina, učni izidi in kompetence; navedite, kako predlagane spremembe vplivajo na profil diplomanta. Sprememba vsebine, ciljev in kompetenc obstoječih učnih načrtov morajo izhajati iz splošnih in predmetno specifičnih kompetenc študijskega programa ter biti neposredno povezane  z ustreznimi ravnmi ogrodja kvalifikacij (npr. SOK/EOK). Prav tako morajo biti cilji in kompetence novih (obveznih in izbirnih predmetov) izhajati iz ciljev in kompetenc študijskega programa.
b) Sprememba nosilca: izpostaviti je treba ustreznost novo predlaganega nosilca (ustreznost objav, znanstvenega udejstvovanja, izkušenj ipd.). Nov nosilec mora imeti ustrezno habilitacijo ter reference s področja predmeta, ki ne smejo biti starejše od 5 let. V primeru, da predlagani nosilec ni zaposlen na UP, je treba priložiti odločbo o izvolitvi in izjavo o sodelovanju.
c) Sprememba / prerazporeditev ECTS: izhajati mora iz programske samoevalvacije in/ali mnenj deležnikov (študenti, zaposleni) ter ustrezno utemeljena;
d) Sprememba oz. posodobitev temeljne literature in virov: predlagana nova literatura mora biti sodobna ter dostopna v UP UK oz. prosto dostopna. Med literaturo ne smejo biti učni načrti osnovnošolskih oz. srednejšolskih predmetov.  Izhajati mora iz programske samoevalvacije;
e) Načini ocenjevanja: izhajati morajo iz programske samoevalvacije, pridobljenih mnenj študentov in/ali strokovnih, pedagoško argumentiranih utemeljitev nosilcev. Prilagojeno mora biti ciljem predmeta.
f) Reference nosilcev: biti morajo iz zadnjega 5 letnega obdobja in s področja predmeta, in sicer do 5 referenc. Zapisane morajo biti po standardu APA 7..




	DATUMI OBRAVNAV SPREMEMB 

	Datum predstavitve pobude dekanu:
	 

	Datum obravnave na oddelku:
	

	Datum obravnave na KŠZ UP PEF*:
	

	Datum obravnave na KK UP PEF*:
	

	Datum obravnave na Senatu UP PEF*: 
	 

	Predviden datum obravnave na Senatu UP:  
	 


Opomba: * seznanitev študentov (predstavniki ŠS UP  so člani organov)

	VPLIVI PREDLAGANIH SPREMEMB  

	Finančna vzdržnost študijskega programa: 
	

	Kadrovski načrt:  
	

	Organizacijska izvedba študijskega programa: 
	

	Načini informiranja relevantnih deležnikov o spremembah: 
	

	Načini spremljanja predlaganih sprememb študijskega programa (npr. fokusne skupine s študenti, izvajalci, mentorji študentom na praksi in drugimi deležniki ...). Učinki sprememb so analizirani in zabeleženi v poročilih programskih samoevalvacij (v akcijskem načrtu) v sodelovanju s predstojnikom oddelka:
	


 

	PRILOGA/E 

	Navedite priloge: npr. predmetnik (z vidnimi spremembami), učni načrt novega predmeta; učni načrt z vidnimi spremembami itd.





--------------------------------------------------------------------------------------------------------------------------------------
PRIMERI OBRAZLOŽITEV:

UVEDBA IZBIRNEGA PREDMETA: 
Predlog: Uvedba novega izbirnega predmeta »Umetna inteligenca v poslovnih procesih« v 3. letniku študijskega programa 
Utemeljitev mora dokazati, da predmet zapolnjuje dejansko vrzel v znanju študentov in odgovarja na trenutne premike v stroki ali na trgu dela. 
Slaba obrazložitev:" Uvedbo predmeta predlagamo, ker se je na našo fakulteto na novo zaposlil doc. dr. Luka Novak, ki je strokovnjak za področje umetne inteligence in je na to temo objavil več znanstvenih člankov. Ker profesor trenutno nima polne pedagoške obremenitve (manjkajo mu ure za izpolnitev norme), je smiselno, da začne poučevati ta predmet. Tema je trenutno zelo popularna v medijih in verjamemo, da bo predmet študentom zanimiv, hkrati pa bo fakulteta s tem pokazala, da sledi modernim trendom."
Dobra obrazložitev: Predlog za uvedbo novega izbirnega predmeta izhaja iz ugotovitev Samoevalvacijskega poročila študijskega programa za leto 2025/2026 ter analize zaposljivosti diplomantov. Raziskava XXX (2025) in podatki s trga dela kažejo, da več kot 70 % podjetij v regiji že uvaja orodja generativne umetne inteligence, vendar se soočajo s pomanjkanjem kadra, ki bi ta orodja znal strateško upravljati v poslovanju. Obstoječi predmetnik pokriva osnove poslovne informatike, ne ponuja pa specifičnih kompetenc za integracijo AI. Študenti so v anketah (poglavje XXX programske samoevalvacije) prav tako izrazili močno željo (82 % vprašanih) po pridobitvi praktičnih znanj s tega področja. Novi predmet bo študentom omogočil razvoj naprednih kompetenc (skladno s 7. ravnijo SOK), kot so optimizacija delovnih procesov z AI, analiza podatkov in razumevanje etičnih vidikov avtomatizacije. Izvedba predmeta je kadrovsko in finančno v celoti zagotovljena z že zaposlenim kadri (izvajalec ima ustrezno habilitacijo s področja xxx). Predmet bo obogatil nabor izbirnih predmetov, ne da bi povzročil podvajanje vsebin ali dodatne stroške za fakulteto.
UKINITEV IZBIRNEGA PREDEMTA
Predlog: Ukinitev izbirnega predmeta »Umetna inteligenca v poslovnih procesih« v 3. letniku študijskega programa XXX. 
Utemeljitev mora dokazati, da je predmet postal vsebinsko zastarel, da zanj ni več zanimanja ali pa da so se njegove vsebine prenesle v drug, sodobnejši predmet.
Slaba obrazložitev: predlagamo ukinitev predmeta, ker se je nosilec predmeta upokojil oz. je dal odpoved oz. nima ustreznih referenc za nosilstvo predmeta.
Dobra obrazložitev: Predlog za ukinitev izbirnega predmeta izhaja iz rednega spremljanja kakovosti in ugotovitev v Samoevalvacijskem poročilu študijskega programa. Analiza vpisa izbirnih predmetov v zadnjih treh študijskih letih kaže, da predmet zaradi hitrega tehnološkega napredka in digitalne transformacije v gospodarstvu ne ustreza več trenutnim potrebam trga dela. Posledično je zanimanje študentov izjemno upadlo – v zadnjih dveh letih predmeta ni izbral noben študent. Temeljne kompetence s področja sodobne pedagogike in sodobnih komunikacijskih kanalov so bile v celoti integrirane in posodobljene znotraj obveznega predmeta »XXX«, ki se izvaja v 1. letniku (oz. so vključene v nov izbirni predmet XXX, ki je bil akreditiran maja 2026. Ukinitev tega predmeta zato ne bo poslabšala doseganja ciljev in kompetenc študijskega programa, ampak bo racionalizirala nabor izbirnih predmetov in študentom omogočila večjo osredotočenost na aktualne vsebine. 
PREIMENOVANJE IMENA PREDMETA:
Predlog spremembe: Preimenovanje predmeta »Uporaba računalnika pri pouku« v »Razvoj digitalnih kompetenc v vzgoji in izobraževanju«
Slaba obrazložitev: Preimenovanje predmeta predlagamo, ker je staro ime zastarelo, saj študenti danes pri pouku ne uporabljajo več samo namiznih računalnikov, ampak tudi tablice, telefone in pametne table. Novo ime zveni veliko bolj sodobno in atraktivno za študente, ki se vpisujejo na naš program. Prav tako se je zamenjal nosilec predmeta, ki se bolj ukvarja z aplikacijami kot pa s strojno opremo, zato menimo, da je sprememba imena smiselna, vsebina in točke ECTS pa sicer ostajajo enake.
Dobra obrazložitev: Predlog preimenovanja predmeta izhaja iz ugotovitev programske samoevalvacije študijskega programa ter nujnosti uskladitve z evropskim okvirom digitalnih kompetenc za izobraževalce (DigCompEdu) in nacionalnimi smernicami kurikularne prenove MVI. Obstoječe ime predmeta (»Uporaba računalnika pri pouku«) je strokovno terminološko zastarelo, saj implicira zgolj tehnično uporabo ene vrste strojne opreme. Novo ime (»Razvoj digitalnih kompetenc v vzgoji in izobraževanju«) natančneje odraža sodobno pedagoško paradigmo, ki se ne osredotoča na tehnologijo samo po sebi, temveč na razvijanje kritične, varne in ustvarjalne uporabe IKT za doseganje višjih učnih izidov. Sprememba imena bo študentom ob vpisu omogočila jasnejše razumevanje dejanskih kompetenc, ki jih bodo pridobili (skladno s 6. ravnijo SOK), in hkrati izboljšala prepoznavnost ter mednarodno primerljivost predmeta pri izmenjavah Erasmus+. Predlagana sprememba je izključno terminološke narave in ne posega v obvezne sestavine programa; skupno število ur, ECTS kreditne točke, splošni cilji in kadrovska izvedba predmeta ostajajo popolnoma nespremenjeni.
PRERAZPOREDITEV ECTS: 
Predlog: predlagamo prerazporeditev kontaktnih ur, in sicer iz 30 LV v 15 SV in v 15 LV. 

Slaba obrazložitev: "Predlagamo spremembo izvedbe vaj pri predmetu XXXX. Laboratorijske vaje bomo nadomestili s seminarskimi vajami. M menimo, da bi bila takšna razporeditev bolj ustrezna. Sprememba bi omogočila nekoliko drugačno organizacijo izvedbe predmeta ter večjo raznolikost oblik dela. Ker se vsebine med posameznimi oblikami dela deloma prekrivajo, bistvenih razlik pri doseganju učnih izidov ne pričakujemo.
Dobra obrazložitev:  »Predlagana prerazporeditev obstoječih kontaktnih ur ne vpliva na njihov skupni obseg, temveč je namenjena izboljšanju doseganja učnih izidov ter učinkovitejši organizaciji pedagoškega procesa. Na podlagi dosedanjih izkušenj pri izvajanju predmeta in analize študentskih obremenitev, kar je razvidno tudi iz programske samoevalvacije za študijsko leto 2025/2026, se del ur prerazporeja med posameznimi oblikami pedagoškega dela (predavanja, vaje, seminarji), saj takšna razporeditev bolje podpira razvoj predvidenih kompetenc, aktivno sodelovanje študentov in pridobivanje praktičnih znanj. Sprememba omogoča večjo usklajenost med vsebino predmeta, metodami poučevanja in načini preverjanja znanja, pri čemer se skupni obseg kontaktnih ur ohranja nespremenjen«.

SPREMEMBA NOSILCEV:
Predlog spremembe: Sprememba nosilca pri predmetu (Ime predmeta) na študijskem programu [ime programa.

Slaba obrazložitev: Profesor dr. Janez Novak se je upokojil, zato predlagamo, da predmet prevzame doc. dr. Maja Horvat."

Dobra obrazložitev: Predlagana zamenjava nosilca se izvaja zaradi nastopa upokojitve red. prof. dr. Janeza Novaka s 1. 10. 2027.  Za novo nosilko predmeta predlagamo doc. dr. Majo Novak, ki je zaposlena na [Oddelku za...] in ima veljavno habilitacijo v nazivu docentke za področje [Ime področja].
Predlagana nosilka se s svojim raziskovalnim opusom (razvidno iz sistema COBISS) neposredno umešča v jedro vsebine predmeta, kar je razvidno tudi iz njenih referenc. Sprememba ne posega v obvezne sestavine programa; učni načrt, kompetence, režim študija, literatura in število ECTS točk ostajajo popolnoma nespremenjeni. S tem je zagotovljeno nemoteno in enako kakovostno pedagoško delo.

SPREMBA NAČINA OCENJEVANJA
Predlog spremembe: Prilagoditev načina ocenjevanja (prehod s 100 % končnega pisnega izpita na 50 % sprotno projektno delo in 50 % končni izpit).
Slaba obrazložitev: Spremembo načina ocenjevanja (uvedba projektnega dela namesto izpita) predlagamo z namenom modernizacije študijskega procesa in sledenja sodobnim evropskim trendom na področju visokega šolstva. Novi način bo bolj sodoben in bo študentom omogočil boljšo izkušnjo." – Utemeljitev ne pove ničesar o konkretnem primeru, ni povezave s programsko samoevalvacijo, ni povezave z učnimi izidi predmeta, ni pojasnjeno, kako bo projekt izboljšal znanje študenta). 
Dobra obrazložitev: Predlog temelji na Programski samoevalvaciji študijskega programa za študijsko leto 2025/2026, kjer je bila v okviru letnega spremljanja kakovosti prepoznana potreba po posodobitvi metodologije ocenjevanja (in kar je razvidno tudi iz poročila). Analiza študentskih anket kaže na preveliko zgostitev študijskih obveznosti v izpitnem obdobju ter nesorazmerje med vloženim delom in končnim uspehom.
Z uvedbo projektnega dela (50 % ocene) se poudari pomen na študenta osredinjenega učenja in poučevanja. Študenti bodo skozi semester razvijali praktične kompetence reševanja problemskih nalog (skladno z opisanimi učnimi izidi predmeta), kar prispeva k večji prehodnosti in trajnejšemu znanju. Sprememba ne vpliva na skupno obremenitev študenta (izraženo v ECTS) in ne prinaša dodatnih finančnih ali kadrovskih obremenitev za članico.

